|  |
| --- |
| **Tilsynsnotat - Virksomheder** |
| **Virksomhed** | Arnivara | **Sags nr.**  | GEO-2021-00412 |
| **Adresse** | Mesterlodden 7 | **Virksomhedstype** | Industrilakering, Godkendelsespligtig listevirksomhed E215 |
| **CVR-nr.** | 50446816 | **Tilsynsdato** | 9/9-2021 |
| **Kontaktperson****(funktion)** | Christian Mortensen | **Tilsynsførende** | Rasmus Bach LanderJens Peter Mortensen |
| **Kontaktoplysninger** | Tlf. 39 65 00 35, arnivara@arnivara.dk | **Tilstede ved tilsynet fra virksomheden** | Christian Mortensen |
| **Formål med tilsynet**  | Basistilsyn [x]  Tilsynskampagne [ ]  Opfølgende tilsyn [ ]  |
| **Beskrivelse af virksomheden** |
| Virksomheden blev etableret i 1982. Der er 10 ansatte, hvoraf 6 er i produktionen. Arbejdstid fra 6.00 – 15.45. Virksomheden er godkendelsespligtig med listebetegnelse E 215. Miljøgodkendelse med vilkår er meddelt 17.10.2001.**Aktiviteter på virksomheden** Virksomheden sliber og lakerer møbler som et slags reparationsværksted.Aktiviteter er overfladebehandling, herunder slibning og sprøjtelakering af træemner. Der er tale om små serier af træemner, typisk døre, paneler, møbler og forskelligt inventar, hvorfor overfladebehandling sker manuelt. Kundegruppe er bygningsmalere, møbelsnedkerier og private.Virksomheden består af 1 rum, hvor emner slibes med punktudsug til slibestøv, 1 blanderum og 1 lagerrum til maling, 2 sprøjtekabiner med 4 arbejdsstationer til sprøjtemaling (med filtre), en tørreovn, et eftertøringsrum, 1 polerings-/klargøringsrum af færdige emner.**Gennemgang af virksomhedens miljøforhold** I det følgende gennemgås kun de væsentligste udenståender:* Arnivara har en miljøgodkendelse fra 2001, der ikke er tidssvarende. Godkendelsen skal derfor revideres Imidlertid er det usikkert om Arnivara stadig er godkendelsespligtig, da der dels er ændret en del i virksomhedens produktionsforhold dels er der ændret beregningsgrundlag for fastlæggelse af, hvad der er defineret som blandingsfortynder.
* Miljøgodkendelsen omfatter vilkår for begrænsning af udledning af støv og blandingsfortynder. Der er ikke foretaget målinger til dokumentation for overholdelse af vilkår i virksomhedens nuværende indretning af aktiviteter, udsugnings- og afkastforhold.
* Miljøgodkendelsen omfatter ikke reglerne i VOC bekendtgørelsen, men Arnivara har af Natur og Miljø været underlagt et reduktionsprogram for VOC. Arnivara har forsøgt at anvende vandbaserede lakker, men umiddelbart vurderes det at være for dyrt at skifte. Arnivara har ikke indberettet, hvordan det går med reduktionsprogrammet. Når Natur og Miljø har modtaget indberetningen fastlægges om reduktionsprogrammet skal fortsætte eventuelt med et andet fokus eller om håndhævelse skal ske på anden vis.
 |
| **Egenkontrol/Rapportering** |
| Se håndhævelser |
| **Jordforurening** |
| Ejendommen er forureningskortlagt på V2 af Region Hovedstaden.Forureningstype: Losseplads Der er ikke konstateret ny jordforurening ved tilsynet. |
| **Håndhævelser** |
| Natur og Miljø påtænker derfor følgende håndhævelser:* Natur og Miljø forventer, at Arnivara inden 3 januar 2022 fremkommer med data til belysning af, om Arnivara er omfattet af godkendelsespligt dvs overstiger kapaciteten til forbrug af organiske opløsningsmidler på 6 kg pr. time.
* Successivt finder Natur og Miljø i henhold til vilkår 8 i Miljøgodkendelse af 2001, at det er nødvendigt, at Arnivara at få foretaget nye målinger og beregninger af B-værdi for blandingsfortyndere.
* Natur og Miljø forventer, at Arnivara inden 3. januar 2022 indberetter, hvordan det går med reduktionsprogrammet for udledning af VOC. På den baggrund vil Natur og Miljø tage stilling til om reduktionsprogrammet skal fortsætte.
 |
| **Tilsynsnotat fremsendt til virksomheden** | **Dato** |
| Notat fremsendt til kommentering hos virksomheden  | 29-10-2021 |